《葛塘》
宋代·段拂

筑圃依山曲，开门向水湄。春风摇鼠梓，夜雨足凫茈。

但解髡能饮，焉知朔欲饥。提壶花外转，催出眼前诗。

作者简介：（?—1156）宋金陵人，字去尘。中博学宏词科。高宗绍兴十三年，累官权礼部侍郎兼实录院修撰。十七年，由翰林学士拜参知政事。以忤秦桧，罢为资政殿学士，提举宫观。旋落职，贬兴国军居住。